b'\n_START_ARTICLE_\n\xc5\xa0a\xc5\xa1ki\n_START_PARAGRAPH_\n\xc5\xa0a\xc5\xa1ki, selo u op\xc4\x87ini Jesenje u Krapinsko-zagorskoj \xc5\xbeupaniji. U naselju postoji trasiran put pripremljen za polaganje drena\xc5\xbee u pravcu Malogorski - \xc5\xa0a\xc5\xa1ki - Jesenje preko Turmeka i preko Cerine.\n_START_SECTION_\nZempljopis\n_START_PARAGRAPH_\nSelo \xc5\xa0a\xc5\xa1ke okru\xc5\xbeuju sela (na susjednim brjegovima) Bistrovi\xc4\x87i, \xc5\xa0umigi, Malogorski i Cerinski._NEWLINE_Brdo Jesenjsko se prote\xc5\xbee se od Gornjeg Jesenja do granice Krapinsko-zagorske \xc5\xbeupanije (Op\xc4\x87ine Golubovec) s jedne strane te Op\xc4\x87ine Bednja i Radoboj s drugih strana. Selo \xc5\xa0a\xc5\xa1ki smje\xc5\xa1teno je na trome\xc4\x91i izme\xc4\x91u tih triju op\xc4\x87ina.\n_START_SECTION_\nStanovni\xc5\xa1tvo\n_START_PARAGRAPH_\nUdaljenosti do najbli\xc5\xbeih sredi\xc5\xa1ta (trgovina i sli\xc4\x8dno) iznose 5-6 kilometara. U Novi Golubovec djeca iz \xc5\xa0a\xc5\xa1ke odlaze u \xc5\xa1kolu, koriste se usluge po\xc5\xa1te i dr. U Krapinu se odlazi samo po potrebne dokumente._NEWLINE_Selo \xc5\xa0a\xc5\xa1ki dijeli se na Gornje \xc5\xa0a\xc5\xa1ke, Srednje \xc5\xa0a\xc5\xa1ke i Donje \xc5\xa0a\xc5\xa1ke._NEWLINE_U dijelu Gornji \xc5\xa0a\xc5\xa1ki \xc5\xbeive 4 stanovnika stara\xc4\x8dke dobi. Srednji \xc5\xa0a\xc5\xa1ki su ne\xc5\xa1to brojniji i imaju oko 15 stanovnika, dok su Donji \xc5\xa0a\xc5\xa1ki najbrojniji (imaju oko 16 stanovnika) iako se radi o samo 5 doma\xc4\x87instava._NEWLINE_Zbog nepovoljnih uvjeta za moderan \xc5\xbeivot ljudi su se odselili u Australiju, Sjevernu Ameriku i Europu.\n_START_SECTION_\nGospodarstvo\n_START_PARAGRAPH_\nPoljoprivreda je osnovna djelatnost sela. Radilo se ru\xc4\x8dno i uz uporabu najosnovnijih alata. Nedostatak bilo kakve mehanizacije imao je za posljedicu niske prinose tako da su doma\xc4\x87instva poljoprivredom zadovoljavala uglavnom vlastite potrebe. Svako je doma\xc4\x87instvo imalo nekoliko vinograda, s uglavnom divljim sortama gro\xc5\xbe\xc4\x91a, dok su se njive bra\xc4\x91ivale uz pomo\xc4\x87 volova._NEWLINE_Doma\xc4\x87i bijeli kukuruz (koji je bio osnovna sirovina za doma\xc4\x87i kukuruzni kruh), krumpir i mnoge druge kulture sadile su se ru\xc4\x8dno._NEWLINE_O\xc4\x8dekuje se asfaltna cesta iz pravca Gornje Jesenje-\xc5\xa0a\xc5\xa1ki, pravac Golubovec-\xc5\xa0a\xc5\xa1ki ostaje dijelom neasfaltiran. Asfaltna cesta vodi do zaseoka Malogorski i Bistrovi\xc4\x87i.'